നിലമ്ബൂര് അര്ബന് ബാങ്ക് എടക്കര സായാഹ്നശാഖ തുറന്നു നിലമ്ബൂര്: നിലമ്ബൂര് സഹകരണ അര്ബന് ബാങ്കിന്റെ എടക്കര സായാഹ്നശാഖ സിറ്റി ടവറില് പുതിയ കെട്ടിടത്തില് ബാങ്ക് ചെയര്മാന് ആര്യാടന് ഷൗക്കത്ത് ഉദ്ഘാടനം ചെയ്തു. വൈസ് ചെയര്മാന് എ.ഗോപിനാഥന് അദ്ധ്യക്ഷത വഹിച്ചു. വാഹനവായ്പാ വിതരണം നിലമ്ബൂര് ബ്ലോക്ക് പഞ്ചായത്ത് പ്രസിഡന്റ് എ.പുഷ്പവല്ലിയും എ.ടി.എം കൗണ്ടര് പഞ്ചായത്ത് പ്രസിഡന്റ് ഒ.ടി.ജെയിംസും ഉദ്ഘാടനം ചെയ്തു. ചീഫ് എക്സിക്യുട്ടീവ് ഓഫീസര് വെങ്കിട്ടകൃഷ്ണന് രാമസ്വാമി, ജനറല് മാനേജര് പി.രജനി, എ.ജി.എം പി.സിമോഹന്ദാസ്, ബ്രാഞ്ച് മാനേജര് എ.കെ മുജീബ്, ഡയറക്ടര് പുള്ളിയില് ഷൗക്കത്തലി, ബാബുതോപ്പില്, ടി.എന് ജനാര്ദ്ദനന്, സത്താര് മാഞ്ചേരി, അനില് ലൈലാക്ക്, പാലോളി മെഹബൂബ് എന്നിവര് പ്രസംഗിച്ചു.